VYHLÁŠKA
Ministerstva hospodárstva Slovenskej republiky

ktorou sa ustanovuje postup pri pravidelnej kontrole kotlov a individuálnej špeciálnej kontrole vykurovacej sústavy

TÉZY

Navrhovaná vyhláška podľa § 6 ods. 7 zákona č. .../2006 Z. z. o pravidelnej kontrole kotlov a klimatizačných systémov a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov bude obsahovať:

§ 1  
Predmet úpravy

Táto vyhláška upravuje postup pri pravidelnej kontrole kotlov a individuálnej špeciálnej kontrole vykurovacej sústavy.

§ 2 
Definícia pojmov

Uvedú sa pojmy potrebné na jednoznačnosť postupu pri pravidelnej kontrole v súlade s normami CEN o kontrole kotlov a vykurovacích sústav.

Postup kontroly kotlov
§  3 

Uvedú sa podrobnosti o princípe metódy pravidelnej kontroly kotlov. Stanovia sa kontrolné triedy zariadení. 

§  4 

Ustanovuje sa všeobecný postup kontroly kotlov vzhľadom na výkon kotla, vyhodnotenie spotreby paliva, určenie priemerného ročného zaťaženia kotlov, meranie a ročnú účinnosť.

§  5 

Uvedie sa postup pri meraní a získavaní údajov z údržby pre určenie výkonu kotla a referenčné hodnoty.

§  6 

Uvedie sa postup pri vyhodnotení spotreby paliva vzhľadom na aktuálnu spotrebu paliva a referenčnú hodnotu.

§  7 

Uvedie sa postup pre určenie priemerného ročného zaťaženia kotlov a referenčné hodnoty.

§  8 

Uvedie sa postup pri meraní a určení účinnosti spaľovania.

§  9 

Uvedie sa postup pri určení ročnej účinnosti kotlov.

§  10 

Uvedie sa postup pri overení nastavenia.

§  11 

Uvedú sa podrobnosti o správe z kontroly.

Postup individuálnej špeciálnej kontroly vykurovacej sústavy
§  12 

Uvedú sa podrobnosti o princípe metódy individuálnej špeciálnej kontroly vykurovacej sústavy. Stanovia sa kontrolné triedy zariadení. 

§  13 

Upravuje sa postup kontroly vykurovacej sústavy, identifikácie vykurovacej sústavy a rozdelenie na podsystémy.

§  14 

Upravuje sa postup kontroly veľkosti kotla.

§  15 

Upravuje sa postup kontroly tepelných rozvodov.

§  16 

Účinnosť vyhlášky by mala byť 1. januára 2007.